da en cs da sv sv sv de da da da da de da da da cs de da da sv da da en en da eo en en da en en en en en da da da da cs en fr da nl da de da da de da da da sv da de da da sv da sv az da en
Joachim Knop: Evergreens på dansk – fortællinger fra en jazztid - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
MUSIKANMELDELSE Sammen med jazzbassisten Chris Minh Doky, jazzpianisten Nikolaj Bentzon og jazztrommeslageren Espen Laub von Lillienskjold barsler skuespilleren og operasangeren Joachim Knop nu med en række ”fortællinger fra en jazztid” – Evergreens på dansk. Knop har (udover kærligheden til det danske sprog og den danske sangskat) åbenbart – i sit møde med Doky – opdaget, at han havde en crooner gemt i sig. Mødet med Doky, blev i hvert fald til et venskab, der – med Dokys mellemkomst – blev til jazz- og crooner-albummet Evergreens på dansk. Nogle af de berørte evergreens er rent danske, andre er ”udenlandske”, men fordanskede. I førstnævnte kategori står komponisten Bent Fabricius-Bjerre stærkt med fire numre: Jeg sætter min hat som jeg vil (tekst af Klaus Rifbjerg), Kærlighed (tekst af Niels Brunse), Forelsket i København (tekst af Volmer Sørensen) og Alley Cat (instrumental). I sidstnævnte kategori finder man standards som Charlie Chaplins Smile (fordansket af Mogens Dam til Smil) og Bert Kaempferts L-O-V-E (fordansket af Knop himself). Vi er med andre ord tilbage i tiden (hvilket man naturligt nok må være med evergreens), og man får da også på fornemmelsen, at Knop matcher fordums tid – selv om han ikke (som ellers angivet i pressemeddelelsen) umiddelbart lægger sig i slipsporet efter navne som Otto Brandenburg og Gustav Winckler. Doky har forsøgt at ”pille operaen ud af” Knop og ”dyrke det mere underspillede og afdæmpede”, og på mange måder er det lykkedes. Lige som det er lykkedes at understrege deres fælles glæde ved København og det danske sprog og at understrege en enkelhed og klædelig intimitet. Men i min optik er det hele alligevel blevet lidt for pænt. Jeg fornemmer ikke en streng nødvendighed, noget påtrængende, noget særegent, en kant. Jo, en stilsikkerhed. Men stadig også – netop noget lidt for pænt.
*** / RDM / 38 min.
Please follow and like us:
CD- og pladeanmeldelser, Musik Jazz, Vokaljazz
Jens Søndergaard Quartet: Plays te Brubeck-Desmond Songbook
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus